บ่ายๆ พอมีเวลาว่างสักหน่อย เลยต้องแวะหาร้านเค้ก/กาแฟ นั่งตากแอร์คลายร้อนสักหน่อย มาเจอกับร้านนี้พอดีจำได้ว่าเคยแวะมาร้านนี้เมื่อ 2 ปีที่แล้ว กลับมาคราวนี้ย้ายมาอยู่ที่ใหม่ซะละ 

[ที่ตั้งและบรรยากาศ] ร้านนี้ตั้งอยู่ใกล้ๆ กับโรงแรมสินเกียรติธานี การตกแต่งยังคงเน้นโทนขาว ดูสบายตาบวกกับเพลงเก่าๆ รุ่นสมัยอาร์เอส แกรมมี่ครองเมือง ทำเอาผมเคลิ้ม ..แต่พื้นที่ภายในดูจะแออัดไปสักหน่อย  
ร้านเปิด 11.00-21.00 น. มี Free WiFi

เมนูที่สั่ง 
1. เค้กใบเตยฝองทอง (49 บาท) ราคาดูไม่แรง แต่ก็แปรผันตรงกับปริมาณ เพราะชิ้นบางซะเหลือเกิน เค้กนุ่มฟู หอมกลิ่นใบเตย ครีมรสหวานอ่อนๆ ละมุนลิ้นดี 

2. เครื่องดื่ม ผมสั่งมะม่วงน้ำดอกไม้ปั่น (60 บาท) ทางร้านใช้เนื้อมะม่วงแท้ๆ เลยทำให้มีกลิ่นรสมะม่วงสดชัดเจนดี แต่ไหงแอบเค็มปะแล่มๆ ก็ไม่รู้ เลยทำให้ความฟินมันลดลงไป ส่วนมอคค่าปั่น (60 บาท) แอบชิมคำแรกนึกว่าโกโก้ปั่นซะอีก ไหงมันแทบไม่มีกลิ่นรสของกาแฟเลย แต่ก็ดื่มได้เพลินๆ แบบไม่คิดอะไรมาก 
 
การบริการ พนักงาน/เจ้าของร้าน เอาใจใส่ลูกค้าดี พูดจาสุภาพ ส่วนความสะอาดถือว่าอยู่ในเกณฑ์มาตรฐาน นั่งได้สบายใจ 

โดยรวม แม้ว่าตัวเลือกทั้งเค้กและเครื่องดื่มจะไม่หลากหลายและแปลกใหม่สักเท่าไหร่ แต่ก็ถือว่านั่งเล่นทานเค้ก จิบเครื่องดื่มชิลล์ๆ ในวันว่างได้ครับ ส่วนราคาก็อยู่ในเกณฑ์ทั่วไป เอาเป็นว่าผมขอแปะไว้ 3 ดาว เหมือนเดิมครับ 